ऋषि कपूर से मिलने पहुंचे आमिर खान, नीतू कपूर ने लिखा- सच्चा सुपरस्टार...देखें Photo  
ऋषि कपूर से मिलने पहुंचे आमिर खान
नीतू कपूर ने पोस्ट की फोटो
आमिर खान की जमकर की तारीफ
ऋषि कपूर (Rishi Kapoor) इन दिनों अमेरिका के न्यूयॉर्क में अपना इलाज करवा रहे हैं और उनसे मिलने बॉलीवुड के मिस्टर परफेक्शनिस्ट आमिर खान (Aamir Khan) पहुंचे. ऋषि कपूर की पत्नी और बॉलीवुड एक्ट्रेस नीतू कपूर (Neetu Kapoor) ने इस फोटो को अपने इंस्टाग्राम पर पोस्ट किया है. नीतू कपूर ने इस फोटो के साथ लिखा हैः 'आप किसी के साथ कितना समय बिताते हैं, यह मायने नहीं रखता है. बल्कि यह मायने रखता है कि आप उस समय कितना कुछ देते हैं. आमिर ने हमें प्यार, सम्मान और खुशी को ढेर सारे मौके दिए. वे सच्चे सुपरस्टार हैं.' इस तरह नीतू कपूर (Neetu Kapoor) ने ऋषि कपूर (Rishi Kapoor) के साथ आमिर खान (Aamir Khan) की मुलाकात को बयान किया है.
A post shared by neetu Kapoor. Fightingfyt (@neetu54) on Feb 20, 2019 at 6:06pm PST
ऋषि कपूर (Rishi Kapoor) न्यूयॉर्क में इलाज करवा रहे हैं और नीतू कपूर उनके साथ हैं. ऋषि कपूर और नीतू कपूर पिछले सितंबर में अमेरिका गए थे, जहां 66 वर्षीय बॉलीवुड एक्टर का इलाज चल रहा है. हालांकि ऋषि कपूर किस तकलीफ से जूझ रहे हैं, इस बारे में अभी तक कोई जानकारी नही दी गई है. ऋषि कपूर से मिलने के लिए कई बॉलीवुड एक्टर अमेरिका जा चुके हैं. नीतू कपूर समय-समय पर ऋषि कपूर की फोटो पोस्ट करती रहती हैं. रणबीर कपूर भी आलिया भट्ट के साथ पापा से मिलने पहुंचे थे. आमिर खान की ऋषि कपूर (Rishi Kapoor) और नीतू कपूर (Neetu Kapoor) के साथ फोटो खूब वायरल हो रही है. 
A post shared by neetu Kapoor. Fightingfyt (@neetu54) on Dec 31, 2018 at 1:01pm PST
ऋषि कपूर (Rishi Kapoor) और आमिर खान (Aamir Khan) ने 2006 में 'फना' फिल्म में काम किया था. हालांकि 'दामिना' फिल्म में भी ऋषि कपूर और आमिर खान थे, लेकिन उस फिल्म में आमिर खान का कैमियो था. लेकिन आमिर खान और ऋषि कपूर की ये फोटो जबरदस्त ढंग से वायरल हो रही है.